Neuvoston asetus (EY) N:o 1921/94, annettu 25 päivänä heinäkuuta 1994, tiettyjen kolmansien maiden tuontiin sovellettavasta yhteisestä järjestelystä annetun asetuksen (EY) N:o 519/94 muuttamisesta



Virallinen lehti nro L 198 , 30/07/1994 s. 0001 - 0002

Suomenk. erityispainos Alue 11 Nide 32 s. 0112

Ruotsink. erityispainos Alue 11 Nide 32 s. 0112



NEUVOSTON ASETUS (EY) N:o 1921/94, annettu 25 päivänä heinäkuuta 1994, tiettyjen kolmansien maiden tuontiin sovellettavasta yhteisestä järjestelystä annetun asetuksen (EY) N:o 519/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että neuvosto on tiettyjen kolmansien maiden tuontiin sovellettavasta yhteisestä järjestelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 annetussa neuvoston asetuksessa (EY) N:o 519/94(1) asettanut rajoitetulle Kiinan kansantasavallasta peräisin olevien tuotteiden määrälle kyseisen asetuksen liitteessä II luetellut yhteisön määrälliset kiintiöt yhteisön tiettyjen teollisuusalojen herkkyyden vuoksi, määrittäessään näiden kiintiöiden tasoa neuvosto on yrittänyt löytää tasapainon yhteisön kyseisten teollisuudenalojen sopivan suojelun ja, erilaiset intressit huomioon ottaen, Kiinan kansantasavallan kanssa käytävän kaupan sopivan tason ylläpitämisen välillä, CN-koodiin 9503 41 kuuluvien lelujen osalta kiintiön soveltaminen ja hallinta on kuitenkin osoittanut, että tätä tavoitetta ei ole täysin tyydyttävästi saavutettu vuonna 1994; Kiinan kansantasavallan kanssa käydyssä kauppavaihdossa on ilmennyt ongelmia, jotka ovat vaikuttaneet näiden tästä maasta peräisin olevien lelujen tuontiin, markkinoille saattamiseen ja jalostukseen liittyvien yhteisön talouden alojen toimintaan ja jotka ovat aiheuttaneet taloudellisia vaikeuksia, näissä olosuhteissa olemassa olevasta tuontijärjestelystä asetuksella (EY) N:o 519/94 luotuun järjestelyyn siirtymisen helpottamiseksi olisi mukautettava kyseistä kiintiötä nostamalla sitä tarpeellinen määrä vuodeksi 1994, sanotun kuitenkaan rajoittamatta tilanteen uudelleen tarkastelua, ja määrä, johon vuonna 1994 sovellettava kiintiö nostetaan, on jaettava maahantuojille niin pian kuin mahdollista yhteisön määrällisten kiintiöiden hallinnointimenettelyn perustamisesta 7 päivänä maaliskuuta 1994 annetun neuvoston asetuksen (EY) N:o 520/94(2) säännösten mukaisesti, ON ANTANUT TÄMÄN ASETUKSEN: 1 artikla Korvataan asetuksen (EY) N:o 519/94 liitteessä II olevassa sarakkeessa "Kiintiöt (15.3.-31.12.1994)" oleva HS/CN-koodin 9503 41 luku "158 965 083 ecua" luvulla "204 500 000 ecua". 2 artikla Vuoden 1994 kiintiöön liittyvä lisämäärä jaetaan kokonaisuudessaan maahantuojille niin pian kuin mahdollista asetuksen (EY) N:o 520/94 säännösten mukaisesti. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä heinäkuuta 1994. Neuvoston puolesta Puheenjohtaja F.-CH. ZEITLER (1) EYVL N:o L 67, 10.3.1994, s. 89 (2) EYVL N:o L 66, 10.3.1994, s. 1